S-524/2012

Ár 2012, mánudaginn 8. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 524/2012: Ákæruvaldið (S-kvk-nf I-kvk-nf G-kvk-nf) gegn J-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 3. júlí sl. á hendur ákærða, J-kk-þgf H-kk-þgf, kt. 000000-0000, Rauðavaði 17, Reykjavík, „fyrir eftirtalin brot á árunum 2011 og 2012:

I.

1. Skjalafals, þjófnað og umferðarlagabrot með því að hafa, miðvikudaginn 15. júní 2011 stolið skráningarmerkjunum PX-203 af bifreið af gerðinni BMW við Höfðabíla að Fosshálsi 27 í Reykjavík og í heimildarleysi og blekkingarskyni sett skráningarmerkin á bifreið af sömu gerð, sem átti fastanúmerið LP-397, og ekið bifreiðinni þannig með röngum skráningarmerkjum meðal annars norður Vesturlandsveg, uns lögregla stöðvaði aksturinn skömmu síðar.

Mál nr. 007-2011-36522

Teljast brot þessi varða við 1. mgr. 157. gr. og 244. gr. almennra hegningarlaga nr. 19/1940 og við 64. gr. sbr. 1. mgr. 100. gr. umferðarlaga nr. 50/1987.

II.

Umferðarlagabrot með því að hafa ekið bifreiðinni RP-090 sviptur ökurétti:

1. Sunnudaginn 27. nóvember 2011 í Reykjavík, suður Jaðarsel og inn á Jöklasel þar sem hann stöðvaði aksturinn og lögregla hafði afskipti af honum.

Mál nr. 007-2011-69398

2. Laugardaginn 21. janúar 2012 í Reykjavík, austur Bústaðarveg uns lögregla stöðvaði aksturinn skömmu síðar við Ásgarð.

Mál nr. 007-2012-3638

3. Mánudaginn 13. febrúar 2012 í Kópavogi, um Fornahvarf við Brekkuhvarf, þar sem hann ók á ljósastaur, ekki sinnt skyldum sínum við umferðaróhapp heldur farið á brott af vettvangi.

Mál nr. 007-2012-8041

Teljast brot þessi varða við 1. mgr. 48. gr. sbr. 1. mgr. 100. gr. umferðarlaga nr. 50/1987.

III.

Brot gegn lögum um ávana- og fíkniefni, með því að hafa:

1. Föstudaginn 16. desember 2011, í bifreiðinni KL-238 á Bæjarhálsi við Hraunbæ í Reykjavík, haft í vörslum sínum 5,8 g af kókaíni, sem lögregla fann við leit í bifreiðinni og lagt var hald á.

Mál nr. 007-2011-73746

2. Þriðjudaginn 10. janúar 2012, í íbúð að Bjallavaði 12 í Reykjavík, haft í vörslum sínum 5,45 g af amfetamíni og 8,99 g af hassi, sem lögregla fann við leit í íbúðinni og lagt var hald á.

Mál nr. 007-2012-1765

Telst þetta varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

IV.

1. Eignarspjöll með því að hafa, á tímabilinu 10. janúar 2012 til 22. febrúar 2012, í íbúð í eigu B-kvk-ef M-kvk-ef, að Bjallavaði 15 í Reykjavík, brotið eina hurð og kýlt í tvær aðrar svo upp úr þeim brotnaði, brotið vegg og unnið skemmdir á innréttingu í eldhúsi.

Mál nr. 007-2012-9906

Telst þetta varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Þykir refsing ákærða hæfilega ákveðin 545.000 krónur í sekt og komi 30 daga fangelsisrefsing í stað sektarinnar, greiðist hún ekki innan 4 vikna frá dómsbirtingu.

Dæma ber ákærða jafnframt til þess að sæta fangelsi 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málinu.

DÓMSORÐ:

Ákærði, J-kk-nf H-kk-nf, greiði 545.000 krónur í sekt og komi 30 daga fangelsi í stað sektarinnar, greiðist hún ekki innan 4 vikna frá dómsbirtingu.

Ákærði, J-kk-nf H-kk-nf, sæti fangelsi í 30 daga. Frestað er framkvæmd refsingarinnar og fellur hún niður að liðnum 3 árum frá dómsuppsögu, haldi ákærði almennt skilorð.

P-kk-nf G-kk-nf.